kardosdrur/scandi-wiki huggingface dataset:
Zenith (urfabrikant)

Zenith SA er en schweizisk producent af luksusure. Selskabet blev grundlagt i 1865 af Georges Favre-Jacot i en alder af 22 år i byen Le Locle i kantonen Neuchâtel. Zenith blev købt af LVMH i november 1999, hvor det blev et af de adskillige ur- og smykkeselskaber i konglomeratets portfolio, som også inkluderer TAG Heuer og Hublot. Den nuværende CEO er Julien Tornare, der to over efter Jean-Claude Biver i 2017. Zenith er en af de schweiziske urfabrikanter som stadig selv producerer urværkerne til deres ure.

Galleri

Referencer

Eksterne henvisninger 

 Zenith official website
 The history of the Zenith El Primero 

Urmærker
Armbåndsursproducenter fra Schweiz
LVMH-selskaber
Etableret i 1865
Portåresystem

Det venøse blod fra abdomen og tarmen samles i portvenen (v. Portae) som går til leveren. I leveren forgrener portvenen (portåren) sig til et nyt kapillærnet, således to kapillærnet her optræder efter hinanden, adskilt af en vene.

Et sådant arrangement kaldes et portåresystem.

I kroppen findes der to forskellige portåresystemer. Det førnævnte i mave-tarmen, samt et i den endokrine kirtel, hypofysen.

Kredsløbets anatomi
Tæthedsbølgeteori

Tæthedsbølgeteori eller Lin-Shus tæthedsbølgeteori er en teori for armene i spiralgalakser. Ifølge teorien består armene ikke fast af bestemte stjerner, men er i stedet kvasistatiske bølger med en højere tæthed af stjerner. Stjernerne selv kan bevæge sig ind og ud af spiralarmene. Teorien blev fremsat i 1964 af Chia-Chiao Lin og Frank Shu.  Fænomenet minder om trafikpropper, hvor biler kører ind og ud af proppen, uden at proppen selv forsvinder.

Eksterne henvisninger 
 Ingeniøren: Stjerner i kø i kosmiske trafikpropper

Kildehenvisninger 

Galakser
Astrofysik
James Blunts diskografi

Den britisk poprocksanger James Blunts diskografi består af seks studiealbums, to livealbums, syv EP'er og 23 singler.

Blunts debutalbum, Back to Bedlam, blev udgivet på Atlantic Records i Storbritannien i oktober 2004, og det nåede førstepladsen af UK Albums Chart i juli 2005 og i top fem i de fleste andre lande i Europa. Det toppede også Canadian Albums Chart og nåede nummer to på Billboard 200 i USA. Albummet har solgt over 11 mio. eksemplarer på verdensplan og er blevet certificeret 11× Platin i Storbritannien. Back to Bedlam affødte singlerne "High", "Wisemen" og "Goodbye My Lover". Albummets mest succesfulde single var "You're Beautiful", der kom på førstepladsen på UK Singles Chart, Irish Singles Chart, Dutch Top 40 og Billboard Hot 100 i USA. Det nåede nummer to i både Australien og Tyskland.

Livealbummet med DVD Chasing Time: The Bedlam Sessions udkom i februar 2006. Blunts andet studiealbum, All the Lost Souls, blev udgivet i september 2007 og det indeholdt singlerne "1973", "Same Mistake", "Carry You Home", "I Really Want You" og "Love, Love, Love". Albummet var ikke så succesfuldt som forgængeren, men nåede nåede stadig førstepladsen på hitlister verden over. Blunts tredje album, Some Kind of Trouble, blev udgivet i november 2010 og det gik direkte ind som nummer fire i Storbritannien. Blunts fjerde studiealbum, Moon Landing, blev udgivet i oktober 2013. Det debuterede som nummer to i Storbritannien. I marts 2017 udkom hans femte studiealbum, The Afterlove, der som det første af hans studiealbummer ikke blev certificeret Platin i hjemlandet Storbritannien. Det nåede heller ikke de tidligere albums placeringer på hitlisterne. Det samme gjaldt for det sjette studiealbum, Once Upon a Mind, der udkom i oktober 2019.

I alt har Blunt solgt over 20 millioner albums på verdensplan.

Albums

Studiealbums

Livealbums

Bokssæt

EP'er

Fysiske EP'er

Digitale EP'er

Singler

Som solokunstner

Som gæstekunstner

Andre sange

Musikvideoer

Andre optrædender 
Disse sange har været med på albums, som ikke er udgivet af Blunt.

Referencer

Eksterne henvisninger 
 Official website

Diskografi
Blunt, James diskografi
Team Tvilling

Team Tvilling er et dansk projekt og forening, hvis formål er at sammensætte almindelige motionister med folk, der ikke selv kan løbe. Team Tvilling blev grundlagt i 2014 af tvillingerne Steen og Peder Mondrup. 

Peder er spastisk lammet, har døgnhjælp og siddet i kørestol hele sit liv. Steen er ivrig sportsudøver med fuld førlighed. Sammen gennemførte de som de første og eneste tvillinger i verden, KMD Ironman i København 2014. Den præstation blev belønnet af FIFA med ”Etics in sport Award 2014” i kategorien "Outstanding Teamwork".

I januar 2016 modtog brødrene Kulturministerens Handicapidrætspris.

Udmærkelser 
 FIFA Etics in sport Award (2014)
 Kulturministerens Handicapidrætspris (2015)

Referencer

Eksterne henvisninger 
 Team Tvillings websted

Etableret i 2014
Handicapidræt
ATP Auckland Open

Auckland Classic er en professionel tennisturnering, som hvert år i januar afvikles i Auckland, New Zealand. Turneringen bliver spillet i ASB Tennis Arena, hvor Center Court er den største arena med 3.500 tilskuerpladser. Den første udgave af turneringen blev spillet i 1956.

Turneringen er (pr. 2020) kategoriseret som en ATP Tour 250-turnering på mændenes ATP Tour og som en WTA International-turnering på kvindernes WTA Tour, og den fungerer som optaktsturnering til Australian Open. Siden ??? har ASB Bank været titelsponsor, og turneringen er siden ??? blevet afviklet under navnet ASB Classic.

Der afvikles fire rækker: herresingle, damesingle, herredouble og damedouble. Turneringen afvikles over to uger, hvor kvinderne spiller deres kampe i den første uge, hvorefter mændene indtager scenen i den anden uge.

Turneringen blev kåret som den bedste på WTA Tour i kategorien WTA International i 2014, 2015, 2016 og 2019.

Historie

Navne 

Turneringen blev første gang afholdt i 1956 under navnet Auckland Open.

Vindere og finalister

Herresingle

Damesingle

Herredouble

Damedouble

Kilder / eksterne henvisninger 
 ASB Classic 
 ASB Classic - Roll of champions 
 ATP Tour - ASB Classic 
 WTA - ASB Classic

Referencer 

 
Etableret i 1956
ASB Classic

Auckland Classic er en professionel tennisturnering, som hvert år i januar afvikles i Auckland, New Zealand. Turneringen bliver spillet i ASB Tennis Arena, hvor Center Court er den største arena med 3.500 tilskuerpladser. Den første udgave af turneringen blev spillet i 1956.

Turneringen er (pr. 2023) kategoriseret som en ATP Tour 250-turnering på mændenes ATP Tour og som en WTA International-turnering på kvindernes WTA Tour, og den fungerer som optaktsturnering til Australian Open. Siden 2016 har ASB Bank været titelsponsor, og turneringen er siden 2016 blevet afviklet under navnet ASB Classic.

Der afvikles fire rækker: herresingle, damesingle, herredouble og damedouble. Turneringen afvikles over to uger, hvor kvinderne spiller deres kampe i den første uge, hvorefter mændene indtager scenen i den anden uge.

Turneringen blev kåret som den bedste på WTA Tour i kategorien WTA International i 2014, 2015, 2016 og 2019.

Historie

Navne 
Turneringen blev første gang afholdt i 1956 under navnet Auckland Open.

Vindere og finalister

Herresingle

Damesingle

Herredouble

Referencer 

 
Tennis i New Zealand
Herlufsholm Kirke

Herlufsholm Kirke er en kirke, der ligger i forbindelse med kostskolen Herlufsholm i Næstved. Den er hovedkirke i Herlufsholm Sogn. Kirken overtog den tidligere Ladby Kirkes plads som sognekirke for området, da Herlufsholm Sogn blev oprettet.

Bag altertavlen findes to sarkofager, hvor Herlufsholms stiftere Birgitte Gøye og Herluf Trolle ligger begravet.

Referencer

Eksterne henvisninger 

 Sankt Peders Kirke  hos nordenskirker.dk
 Sankt Peders Kirke hos KortTilKirken.dk
 Sankt Peders Kirke i bogværket Danmarks Kirker (udg. af Nationalmuseet)
 Sct. Peders Kirke 

Kirker i Næstved Kommune
Kirker i Roskilde Stift
Kirker i Præstø Amt
Bygninger, konstruktioner og anlæg i Næstved
Gotisk arkitektur i Danmark
Mathematica

Wolfram Mathematica, normalt omtalt som Mathematica, er en kommerciel softwarepakke, som er udviklet af firmaet Wolfram Mathematica. Mathematica kan løse en række problemstillinger indenfor regning, matematik og naturvidenskaber samt ingeniørkundskaber og programmering.

Features 
Mathematica indeholder bl.a.

 Mathematica kan vise matematiske formler som pretty-print.
 Computer Algebra System (CAS)
 Numerisk software til numerisk løsning af ligning
 beregne differentialkvotient
 beregne integrale
 løse differentialligning (se tabel nedenfor)
 beregne multipelt integral
 Virsualiseringsværktøj
 Programmering

 Desuden kan Mathematica vise funktioners grafer (2D såvel som 3D).

Manualer 
Der findes flere Mathematica Tutorials og andre introduktioner til programmet.

Styresystemer 
Mathematica findes til disse fire styresystemer:
 Microsoft Windows
 Apple macOS
 Linux
 Solaris

Programmeringssprog 
Mathematica er skrevet i programmeringssproget Wolfram Language, som minder meget om det funktionale programmeringssprog Lisp. Licensen er proprietær.

Historie 
Den britiske forfatter og virksomhedsgrundlægger Stephen Wolfram begyndte udviklingsarbejdet i 1986. Mathematica er siden blevet videreudviklet af Wolfram Research of Champaign i Illinois, USA. Den 23. juni 1988 kom den første version 1.0 af Mathematica på markedet. Version 12.0 blev lanceret den 16. april 2019.

Versionshistorie

Kritik 
I 2014 påpegede tre matematikere, at Mathematica beregner forkerte resultater ved beregning af determinant for bestemte matrixer med store heltal (10.000 decimaler).

Presseomtale o.l. 
Ifølge techgrabyte.com er Mathematica bedre end Maple. Disse tre CAS-softwares hjælper kunstig intelligens med at lære matematik: Maple, MATLAB og Mathematica.

Mathematica i undervisning 
Mathematica er nævnt på en række danske universiteters hjemmesider: CBS, ITU, DTU, KU, AU, AAU, SDU & RUC

Wolfram Alpha 
Wolfram Alpha er en matematisk software-pakke, som også er udviklet af firmaet Wolfram Mathematica; Wolfram Alpha er tilgængelig online.

Features

Wolfram Alpha kan blandt andet:

 løse ligninger
 løse differentialligninger
 løse triple integraler

Se også 
Wolfram Alpha

Litteratur 
 Hans Benker: MATHEMATICA kompakt: Mathematische Problemlösungen für Ingenieure, Mathematiker und Naturwissenschaftler. Springer, Berlin / Heidelberg 2016, .
 Knut Lorenzen: Einführung in Mathematica: Berücksichtigt die kostenlose Version 10 für den Raspberry Pi. mitp Verlags GmbH & Co., 2014. 
 Axel Kilian: Programmieren mit Wolfram Mathematica. Springer, Berlin / Heidelberg 2009, .
 Michael Trott: The Mathematica GuideBook for Symbolics. Springer, 2006.
 Stephen Wolfram: An Elementary Introduction to the Wolfram Language. Wolfram Media, Inc., Champaign, IL. 2015, .
 Stephen Wolfram: The Mathematica Book. 5. oplag. Wolfram Media, 2004, .

Eksterne henvisninger 
 
 List of computer algebra systems (engelsk)

Tabel 
Mathematica hører til denne gruppe af CAS-softwares

* løser også triple integraler.

Referencer 

Software
Computeralgebrasystem
Matematik-software
Matematiske værktøjer
Windows-software
Mac OS-software
Linux-software
Solaris-software
Den cubanske uafhængighedskrig

Den cubanske uafhængighedskrig (1895-1898) var den sidste af tre krige, som cubanerne udkæmpede mod Spanien. Den første var Tiårskrigen (1868-1878) og den anden Den lille krig (1879-1880). I krigens sidste måneder førte hændelser til Den spansk-amerikanske krig.

Cubas krige
Spanske krige
Bornholms Tekniske Samling

Bornholms Tekniske Samling er et teknisk museum, som ligger i Allinge på Bornholm. Museet er indrettet på på Østre Borregård, der tidligere har været under Hammershus. Udstillingen fordeler sig på 4.000 m2, og indeholder maskiner, husgeråd, møbler, køretøjer og meget andet, der har tilknytning til Bornholm.

Museet drives af frivillige og langt størstedelen af samlingen er blevet givet som gaver til samlingen af privatpersoner. Museet er åben fra maj til og med efterårsferien.

Se også 
Som supplement findes der lignende museer andre steder i landet:

 Tidens Samling i Odense
 Thorsvang - Danmarks Samlermuseum i Stege

Referencer

Eksterne henvisninger 
 

Tekniske Samling
Tekniske museer i Danmark
Museer etableret i 1999
Yacas

Yacas er akronym for Yet Another Computer Algebra System, er et frit Computer Algebra System (CAS).

Yacas anvendes i regning og matematik samt naturvidenskaber og ingiørvidenskaber. Yacas kan foretage symbolsk manipulation af matematiske udtryk.

Yacas er offentliggjort som GNU Lesser General Public License.

Der findes en interface til Yacas ved navn Ryacas.

Programmeringssprog 
Yacas er skrevet i programmeringssproget C++

Historie 
Yacas blev lanceret i 1999.

Features og kommanoer (uddrag) 
Yacas kan bl.a.:

 Anvendes som basal lommeregner
 Beregne binominalkoefficienter (dette er et eksempel): Bin(10, 4)
 Beregne permutationer (dette er et eksempel): Permutations({a,b,c})
 Løse ligninger: solve(ligning,x)
 Løse differentialligninger, [se tabel nedenfor] (dette er et eksmpel): OdeSolve( y + y == 0 )
 Differentiere: D(funktion,x)
 Integrere: Integrate(funktion,x)
 Beregne vektorprodukt alias krydsprodukt: CrossProduct(u, v)
 Beregne determinant af en matrix: Determinant(M)
 Tegne funktioners grafer (2D såvel som 3D)
 Yacas er et programerbart software

Yacas har flere kommandoer til fælles med andre programmerhttps://www.mathematik.uni-kassel.de/ACA2016/docs/ACAproc.pdf bl.a.: Mathematica, Maple,https://www.bccms.uni-bremen.de/fileadmin/BCCMS/CMS/lehre/compsoft1/02_Maple_Intro.pdf  Xcas og GeoGebra samt med grafregnerne TI-89, TI-92, Voyage 200 og  TI-Nspire.''

Styresystemer 
Yacas findes til disse tre styresystemer:
 Microsoft Windows
 Apple macOS
 Linux

Se også 
Yacas hører til denne gruppe af CAS-softwares

* løser også triple integraler.

Referencer

Eksterne henvisninger 

List of computer algebra systems (engelsk)

Computeralgebrasystem
Software
Matematisk software
Fri software
Mac OS-software
Windows-software
Linux-software
Matematiske værktøjer
Frit computeralgebrasystem
Matematik-software
Leonard Nelson

Leonard Nelson (født 11. juli 1882 i Berlin, død 29. oktober 1927 i Göttingen) var en tysk matematiker og filosof.

Nelson leverede vigtige bidrag til matematikkens udvikling. Han stod også for at forny Immanuel Kants filosofi, som han gav et psykologisk grundlag. Endelig er han kendt for at genoplive og popularisere den sokratiske dialog eller den sokratiske metode.

Bibliografi 

 Ethische Methodenlehre. by Veit & Comp., Leipzig 1915
 Die Rechtswissenschaft ohne Recht. von Veit & Comp., Leipzig 1917.
 Die sokratische Methode. Vortrag, gehalten am 11. Dezember 1922 in der Pädagogischen Gesellschaft in Göttingen. In: Abhandlungen der Fries’schen Schule. Neue Folge.Hrsg. v. Otto Meyerhof, Franz Oppenheimer, Minna Specht. 5. Band, H. 1. Öffentliches Leben, Göttingen 1929, S. 21–78.
 Demokratie und Führerschaft. Öffentliches Leben, Berlin 1932.
 Ausgewählte Schriften. Studienausgabe.Hrsg. und eingeleitet von Heinz-Joachim Heydorn. Europäische Verlagsanstalt, Frankfurt 1974.
 Vom Selbstvertrauen der Vernunft: Schriften zur krit. Philosophie und ihrer Ethik. Hrsg. von Grete Henry-Hermann (Philosophische Bibliothek. Band 288). Meiner, Hamburg 1975.

Referencer

Eksterne henvisninger 
 

Matematikere fra Tyskland
Filosoffer fra Tyskland
Tyskere i 1800-tallet
Tyskere i 1900-tallet
Ninna Hedeager Olsen

Ninna Hedeager Olsen (født 4. december 1980 i Herning) er en tidligere dansk politiker for Enhedslisten. Hun var 2018-2021 teknik- og miljøborgmester i Københavns Kommune.

Hun havde siden 1. januar 2014 været medlem af Københavns Borgerrepræsentation og var partiets spidskandidat ved valget i 2017.

Baggrund 
Ninna Hedeager Olsen er uddannet fra Roskilde Universitet i 2010 som kandidat i arbejdsmiljøstudier. Hun arbejdede inden hvervet som borgmester som lektor på Det Samfundsfaglige og Pædagogiske Fakultet, Institut for Ledelse og Forvaltning på Metropol.

Politisk karriere 
Ninna Hedeager Olsen blev overraskende valgt til Enhedslistens spidskandidat ved Kommunalvalget i 2017, efter at hun havde modtaget flest stemmer i partiets urafstemning. I modsætning til andre af partiets kandidater havde hun ikke før afstemningen ytret ønske om at stå i spidsen for partiet ved det forestående valg.

Referencer 

Borgmestre i København
Medlemmer af Københavns Borgerrepræsentation fra Enhedslisten
Personer fra Herning
The Witcher (tv-serie)

The Witcher er en amerikansk fantasy-dramaserie produceret af Lauren Schmidt Hissrich. Tv-serien er baseret på Andrzej Sapkowskis bogserie, på engelsk af samme navn. Den havde premiere på Netflix den 20. december 2019.

Medvirkende 
 Henry Cavill som Geralt af Rivia
 Freya Allan som Cirilla / "Ciri"
 Eamon Farren som Cahir Mawr Dyffryn aep Ceallach
 Anya Chalotra som Yennefer af Vengerberg
 Joey Batey som Jaskier
 MyAnna Buring som Tissaia de Vries
 Royce Pierreson som Istredd
 Mimi Ndiweni som Fringilla Vigo
 Wilson Radjou-Pujalte som Dara
 Anna Shaffer som Triss Merigold
 Mahesh Jadu som Vilgefortz af Roggeveen

Derudover medvirker blandt andet Lars Mikkelsen som Stregobor, Jodhi May som dronning Calanthe og Josette Simon som Eithne.

Referencer

Eksterne henvisninger 

 

Amerikanske tv-serier fra 2010'erne
Dramaserier fra USA
Tv-serier fra Netflix
Tv-serier baseret på bøger
Zodiac Watches

Zodiac Watches er en schweizisk mærke af ure, som fremstilles af Fossil, Inc. Selskabet blev grundlagt i 1882 i Le Locle.

Historie 

I 1882 etablerede Ariste Calame et værksted til urproduktion i Le Locle, Schweiz. Det oprindelige navn på formaet var Ariste Calame, men det blev senere ændret til Zodiac. Det blev brugt tidligt, men blev først registreret i 1908. Grundlæggerens søn, Louis Ariste Calame, blev sendt på urmagerskole, og begyndte i virksomheden i 1895.

Det første fladet lommeur blev sendt på markedet i 1928, og brugte det unikke Zodiac calibre 1617-værk. I 1930 designede og producerede firmaet det første automatiske sportsur, og de producerede Zodiac Autographic, der hurtigt blev populær. Sidstnævnte havde bl.a. selvoptræk med, krystalglas, selvlysende visere var vand- og chok-resistent. I 1953 introducerede Zodiac modellen Sea Wolf, der var verdens første specialfremstillede dykkerur.

Selskabet patenterede et kronesystem, og forbedrede urkassen til Super Sea Wolf, hvorved de kunne sikre at det var vandtæt ned til 750 m, til forskel fra forgængerens 200 m. Det blev bl.a. købt af United States Navy SEALs.

Zodiac Killer 
Den aldrig identificerede seriemorder, der var aktiv i det nordlige Californien i slutningen af 1960'erne og begyndelsen af 1970'erne blev kendt som Zodiac Killer efter han selv brugt dette navn i en serie af hånende breve, som han sendte til pressen, hvor han underskrev sig med Zodiac Watches symbol.

Urmodellen Zodiac Sea Wolf blev brugt i filmen Zodiac fra 2007, som blev instrueret af David Fincher og lavet på basis af Robert Graysmiths bog af samme navn. I både bogen og i filmen bliver Zodiac Sea Wolf båret af den mistænkte Arthur Leigh Allen, som bliver spillet af John Carroll Lynch i filmen.

Referencer

Eksterne henvisninger 
 

Urmærker
Armbåndsursproducenter fra Schweiz
Etableret i 1882
Parasite (film)

Parasite er en sydkoreansk dramafilm fra 2019 instrueret og skrevet af Bong Joon-ho.

Filmen vandt hovedprisen på Cannes Film Festival og 4 priser ved Oscaruddelingen i 2020.

Handling 

Kim-familien, der består af far Kim Ki-taek (Song Kang-ho), mor Chung-sook (Hye-jin Jang), søn Ki-woo (Choi Woo-shik) og datter Ki-jeong (Park So-dam), bor i en lille kælderlejlighed og arbejder med lavtlønnede midlertidige jobs og kæmper for at holde sig oven vande. Ki-woos ven Min-hyuk (Park Seo-joon), der forbereder sig til at studere i udlandet, giver Kim-familien en "visdomssten", der formodes at give dem rigdom. Min-hyuk foreslår, at Ki-woo forklæder sig som universitetsstuderende for at overtage jobbet som engelsklærer for den velhavende Park-families teenagedatter, Da-hye (Jeong Ji-so).

Da Ki-woo er ansat, ansættes resten af Kims successivt, idet de præsenterer sig som som sofistikerede faglærte arbejdere, der ikke er kender hinanden og de integrerer herefter sig i Park-familien: Ki-woo indleder et romantisk forhold til Da-hye; Ki-jeong præsenterer sig som kunstterapeut og hyres til at undervise deres søn, Da-sang (Jung Hyeon-jun); Ki-taek ansættes som chauffør efter at Mr. Parks chauffør er blevet fyret. Ki-taek har nemlig fået Mr. Park til at tro, at denne (chaufføren) har haft sex på bagsædet af hans bil, da Mr. Park - "tilfældigvis" - finder et par dametrusser, som Ki-taek har anbragt dér. Chung-sook hyres til at erstatte den nuværende husholderske, Moon-gwang (Lee Jung-eun), efter at familien Kim udnytter hendes allergi over for ferskner og hævder, at hun har tuberkulose. Hermed er scenen sat til et absurd og kaotisk forløb, hvor konfrontationerne mellem under- og overklassefamilien ender med adskillige døde.

Priser

Referencer

Eksterne henvisninger 
 

Film fra 2019
Dramafilm fra Sydkorea
Oscar for bedste film
Oscar for bedste fremmedsprogede film
Golden Globe for bedste udenlandske film
Kulstof 14

Kulstof 14, carbon 14 (14C) eller radiocarbon er en radioaktiv isotop af carbon med en atomkerne, der indeholder 6 protoner og 8 neutroner. Den findes i organiske materialer, og bruges til kulstof 14-datering, som var en metode, der blev udviklet af Willard Libby og hans kolleger i 1949, til at datere arkæologiske, geologiske og hydrogeologiske prøver. Kulstof 14 blev opdaget den 27. februar 1940 af Martin Kamen og Sam Ruben på  University of California Radiation Laboratory i Berkeley, California. Eksistensen af kulstof 14 blev foreslået allerede i 1934 af Franz Kurie.

Der findes tre naturligt forekommende isotoper af carbon på Jorden: kulstof 12, der udgør 99% af alt carbon på jorden; kulstof-13, der udgør omkring 1% og kulstof 14, der kun findes spormængder af, som udgør 1 eller 1,5 atomer per 1012 atomer af carbon i atmosfæren. Kulstof 12 og kulstof 13 er begge stabile, men kulstof 14 er ustabil og har en halveringstid på 5.730 ± 40 år. Kulstof 14 henfalder til nitrogen 14 via betahenfald. 1 gram kulstof der indeholder 1 atom kulstof 14 per 1012 atomer vil udsende ~0,2 betapartikler per sekund. Den primære naturlige kilde til kulstof 14 på jorden er kosmisk stråling, der interagerer med nitrogen i atmosfæren, og det er derfor en kosmogen nuklid. Atomprøvesprængninger i 1955 til 1980 bidrog dog også til mængden af kulstof 14 i atmosfæren.

De forskellige isotoper af carbon adskiller sig ikke nævneværdig i deres kemiske egenskaber. Denne lighed bruges i kemisk og biologisk forskning i en teknik kaldet carbonmærkning, hvor et kulstof 14 atom kan bruges til at erstatte et ikke-radioaktivt carbonatom, så det er muligt at spore kemiske og biokemiske reaktioner, der involverer carbonatomer fra alle typer organiske forbindelser.

Se også 
 Kulstof 14-datering

Referencer 

Carbon